
TRAHANDO HUNTO DEN MESUN UNION Y CU MAS POSITIVISMO CADA DIA, 


PA ARUBA SIGUI RECUPERA. 

Gabinete Wever-Croes || 


Durante ultimo reunion den Parlamento: 


“Nos no ta ainda caminda 
cu Nos mester ta, pero Nos 
ta riba e bon caminda”. 


#ArubaRecupera 
#UnidadDenAccion 
#gabinetewevercroes2 
#unionypositivismo 
#cuamorpaaruba 

PROME MINISTER A DUNA UN DESCRIPCION 
GENERAL DI UNDA E NEGOCIACIONNAN CU 
HULANDA TA NA E MOMENTONAN AKI 


"Mi ta hopi sigur cu nos lo yega na e miho solucion pa pais Aruba" 


Durante e ultimo reunion den Parlamento, Prome Minister 
Evelyn Wever-Croes a duna un descripcion general di unda e 
negociacionnan cu Hulanda ta na e momentonan aki. Prome 
Minister a splica cu Gobierno a presenta na Hulanda un 
"hoofdlijn akkoord", cual ta e prome concepto pa loke ta trata e 
solucion hybride. Secretario di Estado Alexandra van Huffelen 
a bay di acuerdo pa sigui papia y bay den e direcion aki, y a 
indica cu si Aruba y Hulanda yega na otro prome cu fin di afia, 
e ta dispuesto pa baha e interes na 5.1% pa un maximo di 2 
afia, cu ta e tempo cu ta dura pa traha un rijkswet. Si pa fin di 
aña, logra tin un rijkswet riba mesa, e interes lo baha aun mas. 


Prome Minister a indica cu pa Hulanda ta hopi importante 
pa e normanan financiero ta parti di e rijkswet, y pa 
Parlamento di Aruba ta importante pa e normanan aki ta den 
e landsverordening. Aruba conoce 3 norma, cu ta e norma di 
surplus di 1%, norma di gastonan di personal cu ta 10% di 
GDP, y e norma di debe cu mester yega e 70% na aña 2031. 
Aki ta unda mester negocia cua norma si y cua no. 


Otro punto importante pa Hulanda, cu Secretario Alexandra van 
Huffelen a trece dilanti ta cu Aruba mester trece cambio den e 
ley di LAft prome cu fin di aña, mirando cu e leynan existente 
ta di aña 2015, bou e Gobierno anterior. Na e momentonan aki 
e normanan nobo no ta ancra den ley sino den un protocol, y 


tin palabracion cu lo cambia esaki den ley. ta importante pa 
enfatisa cu e ley di LAft no por wordo cambia pa Aruba so. 
Gobierno a traha riba e cambionan caba, pero prome cu bay 
Parlamento mester pidi apoderacion y permiso di Hulanda. 
Unabes cu Gobierno haya contesta cu e cambionan ta bon, e 
ora lo por sigui. Esaki ta e status di negociacion mas recien. 


Prome Minister a indica cu si no logra cu plan A, cu ta e solucion 
hybride, lo continua cu plan B cu ta basa riba e posibilidad 
pa e otro debenan cu ta bay madura, y cu tin interes halto, 
por wordo refinancia na un interes mas abou. Importante ta cu 
cualkier sea e resultado, e gastonan di interes, Aruba por paga 
nan. E desaroyo economico di pais Aruba ta bayendo den un 
direccion positivo cu ya caba e entradanan di impuesto ta mas 
halto cu a wordo premira. Tambe departamento di impuesto 
ta haciendo mas trabou riba cumplimento, cobrando asina e 
instancianan grandi cu no tabata paga impuesto. Cu e placa 
aki, por cubri parti di e interes si no yega na un acuerdo cu 
Hulanda. E interes, si no logra un acuerdo pa fin aña, lo ta na 
6.25%, y si logra yega na un acuerdo e lo ta na 5.1%, cual ta 
suma un diferencia di 1 miyon florin. E suma aki Aruba lo por 
maneha, cual ta duna espacio pa sigui negocia pa por yega na 
un acuerdo den bienestar di pueblo. 


"Pesey mi kier pa tur hende keda trankil. Nos ta purbando 
di trece un balansa, berdad 1 miyon ta hopi placa, pero no 
suficiente pa sacrifica un instrumento cu pa añanan a funciona, 
cu ta e yabi di e desaroyo di bo pais. Si nos entregue na 
Hulanda pa e 1 miyon, nos ta bay paga na final hopi mas. Si 
nos pasa e supervision financiero den man di Hulanda, manera 
Corsou y Sint Maarten a haci, tur e desaroyo economico ta bay 
core peliger, y esaki lo trece mas riesgo pa Aruba den futuro. 
Pesey ban keda trankil y confia den nos hendenan. Aruba tin 
e forsa cu nos tin pasobra nos hendenan semper a demostra 
di por carga e responsabilidad. Aruba semper a bay padilanti, 
irespecto kico pasa. Mi ta hopi sigur cu nos lo yega na e miho 
solucion pa pais Aruba y e comunidad en general", Prome 
Minister a expresa. 


Diabierna 22 September 2023 


Durante e forum di educacion na e Asamblea General di 
Nacionnan Uni #UNGA78, 


PROME MINISTER A ELABORA RIBA 
INNOVACION DEN ENSEÑANSA NA ARUBA 


Edutech Fund lo sigui ta nos partner pa realisa nos soño y digitalisa 
mas scol pa garantisa cu ningun mucha keda atras 


E siman aki, ta tumando luga na New York e reunionnan di 


Asamblea General di Nacionnan Uni #UNGA78. Durante 
e dianan aki, Prome Minister Evelyn Wever-Croes tin mas 
o menos 15 reunion, lo duna 15 discurso aparte di e varios 
reunionnan bilateral. Den e Asamblea General lo trata diferente 
topico entre nan e recuperacion despues di Covid, cambio 
di clima, energia, salubridad, medio ambiente, enseñansa, 
relacionnan multilateral y internacional. 


Diaranson, hunto cu señora Hendriks di UN Women, Prome 
Minister a atende e conferencia organisa pa Union Europeo 
riba innovacion den enseñansa. Prome Minister den e session 
aki a duna un discurso dunando splicacion riba loke Aruba ta 
haciendo riba e tereno aki. 


INVERSION DEN ENSEÑANSA 

Aruba, manera pa hopi nacion, ta comprende cu aceleracion 
di e progreso pa 2030, no ta un careda individual sino un 
maraton colectivo. Cada nacion, sin importa tampaño y rikesa, 
tin e responsabilidad pa sigura un futuro briyante pa nos 
yiunan. Financiamento internacional pa educacion ta keda di 
hopi importancia. Ta evidente cu inversion den enseñansa no 
solamente ta forma destinonan individual pero tambe ta defini 
e trayectoria futuro di nacionnan. Prome Minister a remarca cu, 
un mundo moderno y interconecta ta exigi klasnan moderno 
y interconecta. Na Aruba, nos a asepta e mision aki. Nos 
klasnan ta bira hubnan digital, nos curiculo ta adapta na e era 
impulsa pa tecnologia, y nos maestronan ta wordo ekipa cu e 
habilidadnan pa guia e ciudadanonan digital di awe. 


EDUTECH 

Prome Minister a comparti e Proyecto cu e ta considera hopi 
cerca na su curason, e Proyecto Edutech cu ta un iniciativa 
hunto cu Futura, e Laboratorio di Innovacion Nacional di Aruba. 


By 


Edutech Fund ta hunga un papel importante den enseñansa. 
Cu su sosten, a establece klasnan avansa digitalmente, a 
promove plataformanan digital pa enseñansa y mas importante 
ainda, a integra solucionnan tecnologico adapta na e estilonan 
di siñamento unico di nos studiantenan. 


CUA TA E SIGUIENTE PASO? 

“Nos vision ta cla y sigur: un futuro unda tur mucha na Aruba 
y tur otro parti di mundo, tin acseso na un educacion rico 
den tecnologia. Un ambiente caminda studiantenan no ta 
solamente risibidonan pasivo, sino participantenan activo, y 
utilisa tecnologia pa crea, forma y innova. Edutech Fund lo 
sigui ta nos partner pa realisa e soño aki, ku plannan mas 
leu pa digitalisa mas scol pa asina garantisa cu ningun mucha 
keda atras”, Prome Minister a enfatisa. 


Sinembargo, mientras nos ta festeha e logronan alcansa, 
nos mester reconoce e caminda nos dilanti. Transformacion 
digital berdadero den educacion ta rekiri mas cu solamente 
infrastructura. E ta demanda trainmento continuo pa 
maestronan, curiculo adaptabel, ambiente digital proteha, un 
compromiso pa cubri e brecha digital. 


“Pa conclui, e mision ta cla y sigur: reanima e caso pa inverti den 
educacion. Mientras e pasado tabata trata di pone e fundeshi, 
e futuro ta trata di eleva e potencial di cada studiante, uzando 
tur herment cu tin na nos disposicion. Aruba ta comprometi. 
E compromiso di mundo ta, cu hunto nos ta cana man den 
man pa 2030, asegurando cu e luz di educacion ta briya cla 
den tur skina di mundo”, Prome Minister Evelyn Wever-Croes 
a expresa. 

Prome Minister Evelyn Wever-Croes: 
Reunionnan di Asamblea General di Nacionnan Uni FUNGA78 


PROME MINISTER DEN 3 DIA A ATENDE VARIOS 
DIFERENTE CONFERENCIA, EVENTONAN Y 
REUNIONNAN 


“E tawata un siman intensivo, exitoso y fructifero y ohala pronto 
esaki por traduci su mes tambe den proyectonan na Aruba” 


York pa e reunionnan di Asamblea General di Nacionnan Uni 
#UNGA78 na unda cu den e ultimo 3 dianan aki, a atende 
25 diferente conferencia, high level events, y reunionnan riba 
diferente topico, manera derecho humano y topiconan pa 
empodera hende muhe, adaptacion di clima y infrastructura, 
energia y pobresa. Prome Minister a adresa tur tema relevante 
pa loke ta trata Aruba tanto den e reunionnan como den e 
conferencianan na unda el a hiba palabra. 


Tambe Prome Minister a asisti na un evento hopi interesante 
tocante con pa elimina mas plastic. Un problema mundial 
grandi ainda ta cu hende ta sigui haci polucion y mayoria biaha 
e polucion aki ta bay para riba nos beachnan. Prome Minister 
a enfatisa cu e forum aki ta necesario y e luga pa pidi atencion 
pa e tipo di desaroyonan aki. 


Den cada session cu Prome Minister a participa, a trece e 
puntonan padilanti di kico Aruba ta haciendo riba varios tereno 
entre otro di innovacion, Early Warning System, iniciativanan 
riba tereno di energia, medio ambiente, avanse di turismo, 
cuido di salud, y educacion. Esaki ta un manera pa purba yega 
na mas fondo pa acelera nos proyectonan. 


“Awe ta yega e final di e siman intensivo aki, pero tabata un 
siman exitoso y fructifero pa Aruba y ohala pronto esaki por 
traduci su mes tambe den proyectonan cu nos por finalisa na 
Aruba. E ta un honor y orguyo di por representa mi dushi Aruba 
riba tarima internacional”, Prome Minister a expresa. 

#ArubaRecupera 
#UnidadDenAccion 
#gabinetewevercroes2 


as “Un maneho marca pa 
ANA resiliensia, unidad, 


Gabinete Wever-Croes || | y positivismo solido”. DS 


| MINISTE Komasa Mods е) 


MINISTER MADURO А REUNI CU E HUNTA DI 
COMISARIO DI BANCO CENTRAL 


#unionypositivismo 


#cuamorpaaruba 


E siman aki Minister Maduro di Finansa a reuni cu e Hunta 
di Comisario cu ta tene bista riba e trabounan cu Banco 
Central ta haci na bienestar di Aruba. E Hunta ta consisti di e / 


Comisario pa Gobierno sr. Arie Swaen, y Comisarionan sra. 


Yvonne Escalona, sr. Tico Croes y sr. Ling Wong. SI NTO N ISA 


Regularmente e mandatario di Finansa ta reuni cu e Hunta CONFERENCIA DI PRENSA 
di Comisario pa nan por ta na altura di, entre otro, e maneho DI GOBIERNO DI ARUBA 


financiero di Gobierno. 


Gabinete Wever-Croes 4 


Na final di e reunion Minister Maduro a gradici sra. Yvonne 


Escalona pa su aporte valioso durante e ultimo 9 añanan como 


Tur dialuna y diahuebs | 10:00 am 


Comisario den e Hunta di Comisario. 

Celebrando literatura y creatividad artistico 

BUNITA TRAYECTORIA 


Biblioteca Nacional Aruba tabata anfitrion di e celebracion di e 
poeta Arubiano Clarette Quandus cu a cumpli 25 aña ta publica 
obranan literario y 44 aniversario den e mundo creativo, artistico 
y di literatura di Aruba. Pa Minister Maduro di Cultura tabata 
un placer pa tabata presente pa asina disfruta di e diferente 
presentacionnan cu tabata tin na honor di e celebracion aki. 


Minister Maduro a hiba palabra repasando e bida artistico di 
Clarette kende a cuminsa scirbi versjes cu su 8 aña di edad. 
E tempo ta su juffrouw Joanna Trimon di Colegio Ora Ubao a 
duna Clarette e oportunidad pa recita un poesia, specialmente 
dedica na mamanan riba ‘Dia di Mama’ e tempo ey. Aki ta 
caminda cu Clarette a wordo inspira pa scirbi y di eynan e resto 
ta historia. Awendia Aruba por conta cu un poeta cu semper a 
carga nos idioma Papiamento y a sa di compone hopi poesia 
for di cual 4 buki a sali publica riba mercado. 


Durante e atardi aki, Minister Maduro, den nomber di Gobierno 
di Aruba, a entrega na Clarette un reconocemento pa su 
añanan dedica na e mundo creativo, artistico y di literatura. 
‘Clarette masha pabien y masha danki. Danki tambe na bo 
famia, amistadnan y tur bo coleganan artista, y na cada un cu 
a yudabo, inspirabo y motivabo den e bunita trayectoria aki' 
tabata palabranan di e mandatario pa gradici Clarette y tur cu a 
brind'e nan apoyo y sosten. Minister Maduro ta desea Clarette 
Quandus hopi aña mas di inspiracion pa e por sigui deleita nos 
cu poesianan unico den nos dushi idioma Papiamento. 


MINISTER THIJSEN A ASISTI NA 
RECEPCION DIA NACIONAL DI CHILI 


Minister Plenipotenciario mr. Ady Thijsen a atende e recepcion na ocacion di Dia Nacional di Chili. Minister 
Thijsen a felicita embahador Jaime Moscoso cu e celebracion di nan 205 aña di Independencia. 


Durante di e recepcion Minister Thijsen a haci uso di e oportunidad pa papia cu embahador di otro paisnan y 
asina fortalesa su network den e mundo diplomatico na Den Haag. 

16 SEPTEMBER MUNDO A OBSERVA 
WORLD OZONE DAY 


16 di september, mundo a observa Dia Internacional di 
Preservacion di Ozon pa conscientisa comunidad riba e 
condicion di e capa solar, tambe yama ozon, y asina promove 
esfuersonan pa proteha esaki. 


E tema pa 2023 di Dia Internacional pa Preservacion di Ozon 
ta, Drechando e capa di ozon y reduci cambio di clima. 


E ozon ta un capa di gas cu ta proteha mundo di e rayonan 
ultraviolet di solo y ta proteha bida riba nos planeta. E capa 
di ozon tin un rol importante pa proteha salud humano, medio 
ambiente y e ecosistema. P'esey Directie Natuur en 


Kico nos por haci pa proteha e capa di ozon: 

Uza  productonan cu no ta contene 
(chlorofluorocarbons) of halons. 

Recicla y reusa productonan ora cu ta posibel. 

Conserva energia. 

Apoya organisacionnan internacional cu ta traha pa 
proteha e capa di ozon. 
Riba e dia aki, comunidad mester refleha riba e responsabilidad 
pa proteha nos planeta y tuma accion pa preserva e capa solar 
y e otro recursonanan vital pa futuro generacion. 


CFCs 


Milieu (DNM) ta pone atencion riba e tema aki ta y yuda 
crea conscientisacion riba e dia aki. 

Na 1987, Nacionnan Uni a propone e Dia Internacional 
di preservacion di ozon, y ta conmemora e firmamento 
di e Protocol na Montreal cu a trata e substancianan cu 
ta afecta y por caba cu e capa di ozon. E protocol aki 
ta un tratado internacional cu ta diseña pa atende cu e 
produccion of uzo di substancia cu ta daña e capa di ozon. 
Cu e tratado aki, a logra reduci e uzo di substancianan 
dañino y contribui grandemente na e esfuersonan global 
pa combati cambio climatico. Na 1994, e Asamblea 
General di Nacionanl Uni a declama 16 september como 
е dDia Internacional di pPreservacion di Ozon. 


E capa di ozon ta absorba mayoria di e solo su radiacion 
ultravioleta (UV) y tin e siguiente funcionnan: 

Proteha mundo di e efectonan di radiacion UV 
cu ta causa cancer di cuero, catarata den wowo y otro 
problema di salud di hende y bestia. 


Ф 
“ U 


Yuda regula e temperatura di nos planeta, ta 
absorba un parti di e calor di solo, cu ta yuda regula e 
temparatura. 

E capa solar ta proteha cosecha di demasiado 
rayonan UV, cu por daña e DNA di matanan y reduci e 
cantidad di cosecha. 

E ta yuda preserva bida marino door di reduci 
radiacion UV cu ta penetra e oceano y causa daño na e 
ecosistema marino. 


E capa solar ta recuperando y pa 2066 lo por bolbe 
na e nivel di aña 1980, den e parti di Antartica. Cu e 
Protocol di Montreal gradualmente ta eliminando e 
produccion y uzo di gasnan HFC's — e gasnan fuerte 
cu ta conduci na cambio climatico. A logra elimina 99% 
di substancia dañino den e cooling industry. Mirando 
cu mundo ta birando mas calor, e demanda pa airco 
ta aumenta y esaki ta pone presion riba e industria pa 
busca alternativanan mas "eco-friendly" y mas "energy 
efficient". 

Minister Endy Croes: 
AWE TABATA E ULTIMO DIA PA E MUCHANAN 


ENTREGA NAN FORMULARIO PA POR A PARTICIPA 
NA E CONCURSO DI PINTAMENTO 2023 
CACHO DEN CURA 


Gobierno di Aruba ta desea tur e muchanan cu a participa hopi exito! 
Nos lo anuncia e ganadonan dia 4 di october riba e pagina di Facebook di Gabinete Wever-Croes. 


CURSO 
с 2023 


веб 
«- әх- R 


| 


L Participacion ta gratis: 


gud ed easy « 


Ў ҮҮү 
т 
т 


pr "ти" 


v 


| | door di e mucha mes 
ee se: 
= cada partiojpante; == 
in Det rio Orsara HBK San Naglas, ofnaeMFA maso — - 
1 € adoran is ocio nada dat 2025 енн ae pag facebook 
Cabinete Wever-Croes 


1 e 6: 6: 


ERI. 


ге ИГ T n Тш Г 
ҹә: 


8 do tnu regglio pa ue nadomenoulovor antes fn d dcbet < 


Diabierna 22 September 2023 


GI DPL 


DPL ta anuncia numbernan nobo di contacto! 


DPL ta anuncia cambio den numbernan di telefon di nos 
departamentonan; 


Afdeling Arbeidsmarktregistratie: 
521-5510 
Afdeling Arbeidsbemiddeling en Re-integratie: 
521-5540 
Afdeling Toelating Arbeidsmarkt: 
521-5560 
Afdeling Bedrijfscontrole: 
521-5500 
Afdeling Facilitaire: 
521-5555 


Clientenan por tuma nota cu number di extension di empleadonan 
tambe a cambia. 
Pa comunica cu un empleado por yama e number directo di e 
departamento concerni. 


яу DPL 


DEPARTAMENTO DI PROGRESO LABORAL 
Hunto Creando Progreso Laboral 

Gabinete Wever-Croes || 


SEPTEMBER 


2023 


Den e ultimo dos aña, 
Gabinete Wever-Croes 
a lidera cu determinacion 
pa avansa e isla pa un 
futuro mas briyante, 
prospero y sostenibel. 
А traves di liderazgo cu vision, 
Gobierno di Aruba 
a prepara e tereno pa 
crecemento economico, 
di sostenibilidad 
y bienestar social. 
Nos ta riba e rumbo 
pa prosperidad duradero. 


#ARUBARECUPERA #UNIDADDENACCION 
#GABINETEWEVERCROES2 #UNIONYPOSITIVISMO 
#CUAMORPAARUBA 


